
Varėnos rajono savivaldybės priešgaisrinės apsaugos 





tarnybos direktoriaus 
2022 m. gruodžio 12 d. įsakymu V-20
DARBO TVARKOS TAISYKLĖS

I. BENDROSIOS NUOSTATOS

1. Varėnos rajono savivaldybės priešgaisrinės apsaugos 





tarnybos (toliau – Įstaiga) darbo tvarkos taisyklės (toliau – Taisyklės) reglamentuoja Įstaigos darbo tvarką, darbuotojų elgesio normas, nustato darbuotojų priėmimo į darbą, perkėlimo į kitą darbą, atleidimo iš darbo tvarką, pagrindines darbuotojų ir Įstaigos  pareigas ir teises, darbo sutartį sudariusių šalių atsakomybę, darbo ir poilsio laiką, darbuotojų skatinimą ir nuobaudų skyrimo tvarką ir kitus įmonėje darbo santykius reguliuojančius klausimus. Be šių Taisyklių, darbuotojų teises ir pareigas reguliuoja darbo sutartys, saugos ir sveikatos instrukcijos, pareigybių aprašymai, darbuotojų asmens duomenų saugojimo politika, informacinių ir komunikacinių technologijų naudojimo bei darbuotojų stebėsenos ir kontrolės darbo vietoje tvarka, lygių galimybių politika, darbo apmokėjimo sistemos aprašas ir Įstaigos direktoriaus įsakymai.

2. Darbo tvarkos taisyklių tikslas – užtikrinti racionalų darbo laiko panaudojimą, stiprinti darbo drausmę, užtikrinti aukštą darbo kokybę, didinti darbo našumą ir efektyvumą; darbo drausmė grindžiama sąžiningu savo pareigų atlikimu ir yra būtina našiam darbui užtikrinti.

3. Šios Taisyklės yra privalomos visiems Įstaigos darbuotojams nuo darbo teisinių santykių atsiradimo iki jų pasibaigimo. 

4. Sudarydamas darbo sutartį, Įstaigos direktorius supažindina priimamą dirbti asmenį su šiomis Taisyklėmis pasirašytinai. 

6. Klausimus, susijusius su Taisyklių taikymu, sprendžia Įstaigos administracija arba darbo taryba jai suteiktų teisių ribose.

II. Įstaigos struktūra

7. Varėnos rajono savivaldybės priešgaisrinės apsaugos 





tarnyba įkurta 1998-01-14 metais. 
8. Pagrindinė įstaigos veikla: nuolatinės parengties civilinės saugos ir gelbėjimo sistemos dalis.
9. Administracija:
9.1. direktorius;
9.2. direktoriaus pavaduotojas;
9.3. vyr. finansininkas;

9.4. septynios ugniagesių komandos:
9.4.1. Jasauskų ugniagesių komanda;
9.4.2. Žilinų ugniagesių komanda;
9.4.3. Perlojos ugniagesių komanda;
9.4.4. Merkinės ugniagesių komanda;
9.4.5. Valkininkų ugniagesių komanda;
9.4.6. Marcinkonių ugniagesių komanda;
9.4.7. Gudžių ugniagesių komanda.
10. Administracijos darbuotojai dirba pagal darbo sutartis. Jie pagal įstatymus ir įstaigos steigimo dokumentus vykdo įstaigos valdymą ir turi teisę pagal savo kompetenciją duoti privalomus vykdyti nurodymus sau pavaldiems darbuotojams.
11. Varėnos rajono savivaldybės priešgaisrinės apsaugos 





tarnybai vadovauja direktorius.

12. Varėnos rajono savivaldybės priešgaisrinės apsaugos 





tarnybos direktorių laikinai gali pavaduoti Varėnos rajono savivaldybės priešgaisrinės apsaugos 





tarnybos direktoriaus pavaduotojas.
13. Varėnos rajono savivaldybės priešgaisrinės apsaugos 





tarnybos ugniagesių komandos savo darbą organizuoja vadovaudamiesi Varėnos rajono savivaldybės priešgaisrinės apsaugos 





tarnybos direktoriaus įsakymais, patvirtintais darbuotojų pareigybių aprašymais, bei Priešgaisrinės apsaugos ir gelbėjimo departamento direktoriaus ir LR Vidaus reikalų ministro įsakymais.
14. Varėnos rajono savivaldybės priešgaisrinės apsaugos 





tarnyba savo veikloje vadovaujasi Lietuvos Respublikos Konstitucija, įstatymais ir kitais Seimo priimtais teisės aktais, Respublikos Prezidento priimtais dekretais, Vyriausybės nutarimais, rajono savivaldybės tarybos ir valdymo organų sprendimais, Priešgaisrinės apsaugos departamento įsakymais ir nurodymais, reglamentuojančiais tarnybų veiklą, biudžetinės įstaigos Priešgaisrinės apsaugos tarnybos nuostatais, kitais teisės aktais bei šiomis taisyklėmis.
III. Įstaigos veiklos organizavimas 

15. Įstaigos veikla organizuojama vadovaujantis biudžetinės įstaigos nuostatais, steigimo dokumentais.
16. Įstaigos direktorius pagal įstatymus ir įstaigos steigimo dokumentus valdo įstaigą ir turi teisę pavaldiems darbuotojams pagal savo kompetenciją duoti privalomus vykdyti nurodymus.
17. Einamieji Varėnos rajono savivaldybės priešgaisrinės apsaugos 





tarnybos veiklos klausimai aptariami įstaigos direktoriaus šaukiamuose, jo nustatytu laiku, susirinkimuose. Susirinkimuose dalyvauja įstaigos skyrininkai.
18. Prireikus, įstaigos komandų skyrininkai arba jų funkcijas atliekantys darbuotojai turi informuoti įstaigos direktorių apie jų vadovaujamų skyrių nustatytų uždavinių ir funkcijų atlikimą, taip pat įstaigos direktoriaus pavedimų vykdymą.
IV. DARBUOTOJŲ PRIĖMIMO Į DARBĄ, PERKĖLIMO Į KITĄ DARBĄ IR ATLEIDIMO IŠ DARBO TVARKA

19. Darbdavio ir darbuotojo susitarimas dėl darbo įforminamas darbo sutartimi. Kiekvienoje darbo sutartyje turi būti susitarta dėl šių būtinųjų darbo sutarties sąlygų: darbo funkcijos, darbo apmokėjimo ir darbovietės.

20. Priimant į darbą, asmuo privalo pateikti asmens tapatybę patvirtinantį dokumentą. Jei darbo įstatymai sieja priėmimą į darbą su tam tikru išsimokslinimu ar profesiniu pasirengimu, sveikatos būkle, darbdavys privalo pareikalauti, kad priimamasis pateiktų išsimokslinimą, profesinį pasirengimą, sveikatos būklę patvirtinančius dokumentus.

21. Sudarant darbo sutartį, šalių susitarimu gali būti sulygstamas išbandymas; jis gali būti nustatomas norint patikrinti, ar darbuotojas tinka sulygtam darbui atlikti, taip pat pradedančiojo dirbti pageidavimu - ar darbas tinka darbuotojui; išbandymo sąlyga turi būti nustatoma darbo sutartyje.

22. Darbuotojui parodoma jo darbo vieta, supažindinamas su būsimais bendradarbiais, administracinių patalpų išdėstymu, darbuotojų saugos ir sveikatos instrukcijomis, gaisrinės saugos instrukcijomis, pareiginiais nuostatais, darbo tvarkos taisyklėmis, darbuotojų asmens duomenų saugojimo politika, informacinių ir komunikacinių technologijų naudojimo bei darbuotojų stebėsenos ir kontrolės darbo vietoje tvarka, lygių galimybių politika, darbo apmokėjimo sistemos aprašu ir kitais Įstaigos galiojančiais aktais, reglamentuojančiais jo darbą.

23. Išbandymo laikotarpiu darbuotojui taikomi visi darbo įstatymai.

24. Darbo sutartyje gali būti sulygta: jeigu sutartis nutraukiama dėl darbuotojo kaltės arba darbuotojo pareiškimu be svarbios priežasties, tai darbuotojas įsipareigoja atlyginti darbdaviui jo turėtas išlaidas per paskutinius dvejus darbo metus darbuotojo mokymui, kvalifikacijos kėlimui, kai darbuotojo įgytos žinios ar gebėjimai viršija darbo veiklai keliamus reikalavimus. Susitarime gali būti nustatyta, ar į mokymo ar kvalifikacijos tobulinimo išlaidas įskaičiuojamos kitos komandiruotės išlaidos (kelionės, nakvynės ir kita).

25. Darbo sutartyje gali būti sulygta: dėl to, kad darbuotojas, pasibaigus darbo sutarčiai, tam tikrą laiką nevykdys tam tikros darbo veiklos pagal darbo sutartį su kitu darbdaviu, taip pat nevykdys su darbo funkcijomis susijusios savarankiškos komercinės arba gamybinės veiklos, jeigu ši veikla tiesiogiai konkuruotų su darbdavio vykdoma veikla. Susitarime dėl nekonkuravimo apibrėžiama draudžiama darbuotojui darbo ar profesinė veikla, nekonkuravimo kompensacijos darbuotojui dydis, nekonkuravimo teritorija ir susitarimo dėl nekonkuravimo galiojimo terminas, kuris negali būti ilgesnis kaip dveji metai po darbo sutarties pasibaigimo. 

26. Darbo sutartyje gali būti sulygta: dėl to, kad darbuotojas darbo sutarties vykdymo metu ir pasibaigus darbo sutarčiai asmeniniais ar komerciniais tikslais nenaudos ir kitiems asmenims neatskleis tam tikros iš darbdavio ar dėl atliktos darbo funkcijos gautos informacijos, kurią darbo sutarties šalys savo susitarime dėl konfidencialios informacijos apsaugos įvardys konfidencialia. Konfidencialios informacijos atskleidimo draudimas netaikomas, kai informacija teikiama valstybės ar savivaldybės institucijai ar įstaigai apie darbdavio daromus darbo ar kitų teisės normų pažeidimus, taip pat kai informacija teikiama teismui ar kitam ginčus nagrinėjančiam organui. Susitarime dėl konfidencialios informacijos apsaugos yra apibrėžti konfidencialią informaciją sudarantys duomenys, susitarimo dėl konfidencialios informacijos apsaugos galiojimo terminas, darbdavio pareigos padedant darbuotojui išsaugoti šios informacijos slaptumą. Darbo sutarties šalys gali sulygti dėl netesybų už šio susitarimo nevykdymą ar netinkamą jo vykdymą.

27. Darbo sutartyje gali būti sulygta: dėl ne viso darbo laiko, tai yra darbo laiko normos, kuri yra mažesnė, negu darbuotojui pagal jo darbo veiklą taikoma darbo laiko norma. Ne visas darbo laikas nustatomas sumažinant darbo valandų skaičių per dieną, sumažinant darbo dienų skaičių per darbo savaitę ar darbo mėnesį arba darant ir viena, ir kita. Sąlyga dėl ne viso darbo laiko gali būti nustatyta terminuotai arba neterminuotai. Darbuotojas, sulygęs dirbti ne visą darbo laiką, jeigu nesusitarta kitaip, ne dažniau kaip kartą per šešis mėnesius turi teisę prašyti pakeisti ne viso darbo laiko sąlygą. Darbdavys turi apsvarstyti šį prašymą ir pranešti darbuotojui savo motyvuotą sprendimą per dešimt darbo dienų. Susitarimas dėl darbo laiko normos gali būti keičiamas ir kitais LR Darbo Kodekse nustatytais atvejais.

28. Darbo sutarties šalys, iki sudarydamos darbo sutartį, taip pat ir tada, kai darbo sutartis nesudaryta, turi laikytis lyčių lygybės, nediskriminavimo kitais pagrindais, sąžiningumo, sutarčiai sudaryti ir vykdyti reikalingos informacijos suteikimo ir konfidencialios informacijos išsaugojimo pareigų. Draudžiama iš darbuotojo reikalauti informacijos, kuri nėra susijusi su jo sveikatos būkle, kvalifikacija ar kitomis aplinkybėmis, nesusijusiomis su tiesioginiu darbo funkcijos atlikimu.

29. Darbdavys neturi teisės reikalauti, išskyrus LR Darbo kodekso nustatytus atvejus, kad darbuotojas atliktų darbą, nesulygtą darbo sutartimi. Dėl papildomo darbo ar pareigų turi būti sutarta ir tai turi būti aptarta darbo sutartyje. Susitarimą dėl papildomo darbo viena darbo sutarties šalis gali nutraukti, įspėjusi raštu kitą darbo sutarties šalį prieš penkias darbo dienas. Susitarimas dėl papildomo darbo taip pat pasibaigia, nutrūkus pagrindinės darbo funkcijos darbo sutarčiai, nebent darbo sutarties šalys susitaria kitaip. Esant pagrindinės ir papildomos darbo funkcijų konfliktui, darbuotojas pirmenybę turi teikti pagrindinei darbo funkcijai, nebent darbdavys nustatys kitaip.

30. Darbuotojas ir darbdavys gali sulygti dėl nuotolinio darbo funkcijų nuotoliniu būdu, naudojant informacines technologijas. Dirbti nuotoliniu būdu skiriama darbuotojo prašymu arba šalių susitarimu. Skiriant dirbti nuotoliniu būdu, raštu nustatomi darbo vietos reikalavimai (jeigu tokie keliami), darbui suteikiamos naudoti darbo priemonės, aprūpinimo jomis tvarka, naudojimosi darbo priemonėmis taisyklės, taip pat nurodomas darbovietės padalinys, skyrius ar atsakingas asmuo, kuriam darbuotojas turi atsiskaityti už atliktą darbą darbdavio nustatyta tvarka. Jeigu dirbdamas nuotoliniu būdu darbuotojas patiria papildomų išlaidų, susijusių su jo darbu, darbo priemonių įsigijimu, įsirengimu ir naudojimu, jos privalo būti kompensuotos. Kompensacijos dydį ir jos mokėjimo sąlygas darbo sutarties šalys nustato susitarimu.

31. Darbdavys darbo apmokėjimo sąlygas be darbuotojo raštiško sutikimo gali keisti tik tuo atveju, kai įstatymais, Vyriausybės nutarimais yra keičiamas įmonės, ūkio šakos ar darbuotojų kategorijos darbo apmokėjimas. Keičiant darbo apmokėjimo sąlygas, darbo užmokestis gali būti sumažinamas tik esant darbuotojo raštiškam sutikimui. 

32. Darbuotojo sutikimas arba nesutikimas dirbti pasiūlytomis pakeistomis būtinosiomis ar papildomomis darbo sutarties sąlygomis, kitos rūšies darbo laiko režimu ar kitoje vietovėje turi būti išreikštas per darbdavio nustatytą terminą, kuris negali būti trumpesnis negu penkios darbo dienos. Darbuotojo atsisakymas dirbti pasiūlytomis pakeistomis sąlygomis, gali būti laikomas priežastimi nutraukti darbo santykius darbdavio iniciatyva be darbuotojo kaltės LR Darbo kodekso 57 straipsnyje nustatyta tvarka. Darbuotojo atsisakymas dirbti už sumažintą darbo užmokestį negali būti laikomas teisėta priežastimi nutraukti darbo sutartį.

33. Draudžiama perkelti darbuotoją į tokį darbą, kuris neleistinas dėl jo sveikatos būklės.

34. Darbo sutartis su darbuotoju gali būti nutraukta tik įstatymų numatytais pagrindais. 
35. Darbo sutartis gali būti nutraukta, atitinkamai vienai šaliai įspėjus kitą, pagal darbo kodekso reikalavimus:

35.1. šalių susitarimu;

35.2. vienos iš šalių iniciatyva;

35.3. darbdavio valia; 

35.4. nesant šalių valios; 

35.5. mirus darbo sutarties šaliai – fiziniam asmeniui;

35.6. kai neįmanoma nustatyti darbdavio – fizinio asmens ar darbdavio atstovų buvimo vietos;

35.7. kitais LR Darbo kodekse ir kituose įstatymuose nustatytais pagrindais.

36. Darbo sutartis gali būti nutraukta šalių susitarimu. Pasiūlymas nutraukti darbo sutartį pateikiamas raštu, kuriame yra išdėstytos darbo sutarties nutraukimo sąlygos (nuo kada pasibaigia darbo santykiai, koks yra kompensacijos dydis, kokia nepanaudotų atostogų suteikimo tvarka, atsiskaitymo tvarka ir kita). Jeigu kita darbo sutarties šalis sutinka su pasiūlymu, ji sutikimą išreiškia raštu. Jeigu darbo sutarties šalis per penkias darbo dienas neatsako į pasiūlymą, laikoma, kad pasiūlymas nutraukti darbo sutartį atmestas. 

37. Darbo sutartis gali būti nutraukta darbuotojo iniciatyva be svarbių priežasčių:

37.1. Neterminuota darbo sutartis ir terminuota darbo sutartis, sudaryta ilgesniam kaip vieno mėnesio laikotarpiui, gali būti nutraukta darbuotojo rašytiniu pareiškimu, apie tai įspėjus darbdavį ne vėliau kaip prieš dvidešimt kalendorinių dienų.

37.2. Darbuotojas turi teisę atšaukti pareiškimą nutraukti darbo sutartį ne vėliau kaip per tris darbo dienas nuo jo padavimo dienos. Vėliau jis gali atšaukti pareiškimą tik su darbdavio sutikimu.

37.3. Darbuotojo pareiškimas pabaigia darbo sutartį pasibaigus įspėjimo terminui, išskyrus 55 str. 2 dalyje nustatytą atvejį, ir darbdavys ne vėliau kaip paskutinę darbo dieną privalo įforminti darbo sutarties pasibaigimą.

38. Darbo sutartis gali būti nutraukta darbuotojo iniciatyva be svarbių priežasčių įspėjus darbdavį ne vėliau kaip prieš penkias darbo dienas, jeigu:

38.1. darbuotojo prastova ne dėl darbuotojo kaltės tęsiasi ilgiau kaip trisdešimt dienų iš eilės arba jeigu ji sudaro daugiau kaip keturiasdešimt penkias dienas per paskutinius dvylika mėnesių;

38.2. darbuotojui du mėnesius iš eilės ir daugiau nemokamas visas jam priklausantis darbo užmokestis (mėnesinė alga) arba jeigu darbdavys ilgiau kaip du mėnesius iš eilės nevykdo savo įsipareigojimų, kuriuos nustato darbuotojų saugą ir sveikatą reglamentuojančios darbo teisės normos;

38.3. darbuotojas negali tinkamai atlikti savo darbo funkcijos dėl ligos ar neįgalumo arba dėl to, kad namuose slaugo šeimos narį (vaiką (įvaikį), tėvą (įtėvį), motiną (įmotę), vyrą, žmoną), kuriam teisės aktų nustatyta tvarka nustatytas specialusis nuolatinės slaugos ar specialusis nuolatinės priežiūros (pagalbos) poreikis;

38.4. pagal neterminuotą darbo sutartį dirbantis darbuotojas sukako įstatymų nustatytą senatvės pensijos amžių ir įgijo teisę į visą senatvės pensiją dirbdamas pas tą darbdavį.

39. Terminuota, taip pat neterminuota darbo sutartis gali būti nutraukta darbdavio iniciatyva be darbuotojo kaltės jeigu:

39.1. darbuotojo atliekama darbo funkcija darbdaviui tampa pertekline dėl darbo organizavimo pakeitimų ar kitų priežasčių, susijusių su darbdavio veikla;

39.2. darbuotojas nepasiekia sutartų darbo rezultatų;

39.3. darbuotojas atsisako dirbti pakeistomis būtinosiomis ar papildomomis darbo sutarties sąlygomis arba keisti darbo laiko režimo rūšį ar darbo vietovę;

39.4. darbuotojas nesutinka su darbo santykių tęstinumu verslo ar jo dalies perdavimo atveju;

39.5. teismas ar darbdavio organas priima sprendimą, dėl kurio pasibaigia darbdavys.
40. Darbo sutartis gali būti nutraukta darbdavio valia įspėjus darbuotoją prieš tris darbo dienas ir sumokėjus jam ne mažesnę kaip šešių mėnesių jo vidutinio darbo užmokesčio dydžio išeitinę išmoką. Darbo sutartis negali būti nutraukta dėl dalyvavimo byloje prieš darbdavį, kaltinamą teisės pažeidimais, taip pat dėl kreipimosi į administracinius organus dėl lyties, seksualinės orientacijos, rasės, tautybės, kalbos, kilmės, pilietybės ir socialinės padėties, tikėjimo, santuokinės ir šeiminės padėties, ketinimo turėti vaiką (vaikų), įsitikinimų ar pažiūrų, priklausomybės politinėms partijoms ir asociacijoms, amžiaus ar kitų diskriminacinių motyvų.
41. Darbo sutartis privalo būti nutraukta be įspėjimo, nesant darbo sutarties šalių valios:

41.1. kai įsiteisėja teismo sprendimas arba teismo nuosprendis, kuriuo darbuotojas nuteisiamas bausme, dėl kurios negali dirbti darbo;

41.2. kai darbuotojui įstatymų nustatyta tvarka atimamos specialios teisės dirbti tam tikrą darbą ar eiti tam tikras pareigas;

41.3. kai darbuotojo iki šešiolikos metų vienas iš tėvų arba vaiko atstovas pagal įstatymą, arba vaiko sveikatą prižiūrintis gydytojas, arba mokslo metų laikotarpiu mokykla, kurioje vaikas mokosi, reikalauja nutraukti darbo sutartį;

41.4. kai darbuotojas pagal sveikatos priežiūros įstaigos išvadą nebegali eiti šių pareigų ar dirbti šio darbo ir jis nesutinka būti perkeltas į kitas toje darbovietėje esančias laisvas jo sveikatą atitinkančias pareigas ar darbą arba kai tokių pareigų ar darbo toje darbovietėje nėra;

41.5. į darbą grąžinus darbuotoją, į kurio vietą buvo priimtas atleidžiamas darbuotojas;

41.6. institucijos, vykdančios nelegalaus darbo kontrolę, kompetentingo pareigūno reikalavimu, jeigu nustatomas užsieniečio nelegalaus darbo atvejis;

41.7. kai darbo sutartis prieštarauja įstatymams ir šių prieštaravimų negalima pašalinti, o darbuotojas nesutinka arba negali būti perkeltas į kitą toje darbovietėje esančią laisvą darbo vietą.

42. Terminuota, taip pat neterminuota darbo sutartis gali būti nutraukta darbdavio iniciatyva be darbuotojo kaltės jeigu:

41.1. darbuotojo atliekama darbo funkcija darbdaviui tampa pertekline dėl darbo organizavimo pakeitimų ar kitų priežasčių, susijusių su darbdavio veikla;

42.2. darbuotojas nepasiekia sutartų darbo rezultatų;

42.3. darbuotojas atsisako dirbti pakeistomis būtinosiomis ar papildomomis darbo sutarties sąlygomis arba keisti darbo laiko režimo rūšį ar darbo vietovę;

42.4. darbuotojas nesutinka su darbo santykių tęstinumu verslo ar jo dalies perdavimo atveju;

42.5. teismas ar darbdavio organas priima sprendimą, dėl kurio pasibaigia darbdavys.

         43. Darbdavys turi teisę nutraukti darbo sutartį be įspėjimo ir nemokėti išeitinės išmokos, jeigu darbuotojas:

43.1. šiurkščiai pažeidžia savo pareigas (neatvykimas į darbą visą darbo dieną ar pamainą be pateisinamos priežasties);

43.2. per paskutinius dvylika mėnesių padaro antrą savo pareigų pažeidimą (pasirodo neblaivus ar apsvaigęs nuo narkotinių, toksinių ar psichotropinių medžiagų darbo metu darbo vietoje, išskyrus atvejus, kai tokį apsvaigimą sukėlė profesinių pareigų vykdymas);

43.3. atsisakė tikrintis sveikatą, kai toks tikrinimas pagal darbo teisės normas privalomas;

43.4. priekabiavo dėl lyties ar seksualinis priekabiavimas, diskriminacinio pobūdžio veiksmai ar garbės ir orumo pažeidimas kitų darbuotojų ar trečiųjų asmenų atžvilgiu darbo metu ar darbo vietoje;

43.5. tyčia padarė ar bandė padaryti turtinę žalą darbdaviui;

43.6. darbo metu ar darbo vietoje padaryta nusikaltimo požymių turinti veika;

43.7. kiti pažeidimai, kuriais šiurkščiai pažeidžiamos darbuotojo darbo pareigos.

44. Darbo sutarties pasibaigimas įforminamas direktoriaus įsakymu.

45. Nutraukus darbo sutartį, darbuotojas turi grąžinti visą įstaigai priklausantį turtą, inventorių, asmenines saugos priemones, identifikacinį pažymėjimą, jeigu jis buvo išduotas.

46. Darbo sutartis sudaroma raštu dviem egzemplioriais: pasirašo darbdavys (arba jo įgaliotas asmuo) ir darbuotojas. Vienas pasirašytas darbo sutarties egzempliorius įteikiamas darbuotojui, kitas lieka darbdaviui. 

VI. DARBO LAIKAS
47. Darbo laikas – bet koks laikas, kuriuo darbuotojas yra darbdavio žinioje ar atlieka pareigas pagal darbo sutartį.

48. Darbo laiko norma - laiko trukmė, kurią darbuotojas vidutiniškai per tam tikrą laikotarpį turi dirbti darbdaviui, kad atliktų pareigas pagal darbo sutartį (neskaitant papildomo darbo ir viršvalandžių), turi būti nustatyta darbo sutartyje. 

49. Darbo laiko režimas – darbo laiko normos paskirstymas per darbo dieną (pamainą), savaitę, mėnesį ar kitą apskaitinį laikotarpį, kuris negali viršyti trijų paeiliui einančių mėnesių. Jeigu darbo teisės darbo sutartis nenustato kitaip, darbo laiko režimą vienam ar keliems darbuotojams (darbuotojų grupei) arba visiems darbuotojams darbovietėje nustato darbdavys, nustatydamas vieną iš šių darbo laiko režimo rūšių:

49.1. nekintančią darbo dienos (pamainos) trukmę ir darbo dienų per savaitę skaičių;

49.2. suminę darbo laiko apskaitą, kai viso apskaitinio laikotarpio darbo laiko norma įvykdoma per apskaitinį laikotarpį;

49.3. lankstų darbo grafiką, kai darbuotojas privalo darbovietėje būti fiksuotomis darbo dienos (pamainos) valandomis, o kitas tos dienos (pamainos) valandas gali dirbti prieš ar po šių valandų;

49.4. suskaidytos darbo dienos laiko režimą, kai tą pačią dieną (pamainą) dirbama su pertrauka pailsėti ir pavalgyti, kurios trukmė ilgesnė negu nustatyta maksimali pertraukos pailsėti ir pavalgyti trukmė;

49.5. individualų darbo laiko režimą.

50. Administracijos darbuotojams nustatoma 40 valandų trukmės 5 dienų darbo savaitė. Dirbama: pirmadienį, antradienį, trečiadienį, ketvirtadienį – nuo 8.00. iki 17.00 val., penktadienį – nuo 8.00. iki 15.45. val. Poilsio dienos – šeštadienis ir sekmadienis. Kasdieninė darbo laiko trukmė yra aštuonios darbo valandos, penkiolika minučių. Pietų pertrauka nuo 12.00 val. iki 12.45 val.. Pietų pertrauka paprastai suteikiama praėjus pusei darbo dienos  laiko, bet ne vėliau kaip po keturių darbo valandų. Pertrauka pavalgyti ir pailsėti į darbo laiką neįskaitoma. Žinotina, kad ši pertrauka nėra įskaitoma į darbo laiką, todėl ją darbuotojas gali naudoti savo nuožiūra, jos metu palikti savo darbo vietą, taip pat įmonės teritoriją. Darbdavys turi užtikrinti darbuotojo teisę pasinaudoti pertrauka pailsėti ir pavalgyti; jis negali reikalauti iš darbuotojo, kad šis pietų pertraukos metu eitų darbines pareigas.
51. Skyrininkai  ir ugniagesiai-gelbėtojai, kuriems nustatyta suminė  darbo laiko apskaita, dirba  24 valandas per parą, darbo grafikuose nurodytu laiku, laikantis nustatytų  maksimaliojo darbo laiko reikalavimų.
51.1. Darbo (pamainų) grafikai pranešami darbuotojams ne vėliau kaip prieš septynias darbo dienas iki jų įsigaliojimo. Jie gali būti keičiami tik išimtinais atvejais, įspėjus darbuotoją  prieš dvi darbuotojo darbo dienas. Darbo (pamainų) grafikus tvirtina administracija.
51.2. Darbo (pamainų) grafikai sudaromi taip, kad tolygiai būtų paskirstytas darbuotojo darbo laikas per ataskaitinį laikotarpį. Draudžiama skirti darbuotoją dirbti dvi pamainas iš eilės.
51.3.Jeigu apyskaitinio laikotarpio pabaigoje darbuotojas dėl jam sudaryto darbo laiko režimo nėra išdirbęs bendros viso apskaitinio laikotarpio darbo laiko normos, už neįvykdytą darbo laiko normą jam sumokama pusė priklausančio išmokėti darbo užmokesčio.
51.4. Jeigu apskaitinio laikotarpio pabaigoje darbuotojas yra išdirbęs daugiau valandų, negu bendra apskaitinio laikotarpio norma, už viršytą darbo laiko normą jam apmokama kaip už viršvalandinį darbą arba darbuotojo prašymu viršytas darbo laikas, padaugintas iš skaičiaus 1,5 gali būti pridedamas prie kasmetinių atostogų laiko.

         52. Darbuotojų darbo laikas apskaitomas darbo laiko apskaitos žiniaraščiuose kiekvieną dieną. Darbo pradžia – momentas, kai darbuotojas atvyksta į darbo vietą, pradeda darbą ar darbo vietos tvarkymą, o pabaiga – kai jis palieka darbo vietą pasibaigus nustatytam darbo laikui. 

53. Dirbtas laikas ir neatvykimai į darbą apskaitos žiniaraštyje žymimi kiekvieną dieną. Skyrininkai pristato buhalterijai:

53.1. darbo laiko apskaitos žiniaraščius  einamojo mėnesio paskutinę darbo dieną.
53.2. degalų sunaudojimo eksploatacines korteles einamajam mėnesiui pasibaigus iki kito mėnesio 5 dienos.

54. Darbuotojui pailsėti ir darbingumui susigrąžinti, paliekant vidutinį darbo užmokestį, suteikiamos kasmetinės atostogos. Kasmetinių minimalių atostogų trukmė suteikiama vadovaujantis darbo kodeksu. 

55. Pamainų persidavimas visose ugniagesių komandose vyksta 7 val. 30 min. Baigęs pamainą darbuotojas, turi palikti tvarkingą darbo vietą ir buitines patalpas.

56. Skyrininkai ar jų įpareigoti ugniagesiai gelbėtojai kiekvieną pirmadienį iki 9 val. 00 min. informuoja telefonu įstaigos vadovą apie per savaitę įvykusius įvykius.

57. Atsiradus poreikiui pasikeisti budėjimo laiką su kitu asmeniui jis gali būti vykdomas raštiškais darbuotojų sutikimais, sutikimą patvirtinus ugniagesių komandos skyrininkui.
58. Darbuotojai dėl darbo sąlygų negalima daryti pertraukos pailsėti ir pavalgyti, todėl darbuotojui suteikiama galimybė pavalgyti darbo laiku.

59. Švenčių dienų išvakarėse darbo dienos trukmė sutrumpinama viena valanda, išskyrus darbuotojus, kuriems taikomas suminis darbo laiko režimas.
VII. POILSIO LAIKAS

60. Poilsio laikas – tai įstatymų, ar darbo sutartimi reglamentuotas laisvas nuo darbo laikas. Šį laiką darbuotojas gali naudoti savo nuožiūra. 

61. Darbuotojų darbingumui ir sveikatai atstatyti taikomos šios poilsio rūšys:

61.1. pertrauka pailsėti ir pavalgyti;

61.2. fiziologinės ir specialios pertraukos pailsėti darbo dienos (pamainos) metu;

61.3. paros nepertraukiamasis poilsis tarp darbo dienų (pamainų) (ne trumpesnė kaip 11 valandų iš eilės);

61.4. per septynių paeiliui einančių dienų laikotarpį darbuotojams turi būti suteiktas bent trisdešimt penkių  valandų nepertraukiamojo poilsio laikas;

61.5. kasmetinis poilsio laikas (švenčių dienos, atostogos).

62. Pertraukos pailsėti ir pavalgyti pradžią, pabaigą ir kitas sąlygas nustato šios Taisyklės ir darbo grafikai.

63. Fiziologinės ir specialios pertraukos įskaitomos į darbo laiką. 

64. Fiziologinių ir specialių pertraukų skaičių, trukmę ir poilsio vietą, atsižvelgiant į konkrečias darbo sąlygas, nustato LR Darbo kodeksas ir Lietuvos Respublikos Vyriausybė.

75. Įstaigoje nedirbama LR Darbo kodekso 123 str. nustatytomis švenčių dienomis (išskyrus pagal slenkantį ar pamaininį darbo grafiką dirbančius darbuotojus).

76. Kasmetinės atostogos – laisvas nuo darbo laikas, suteikiamas darbuotojui pailsėti ir darbingumui susigrąžinti, mokant jam atostoginius. 

77. Įmonėje gali būti suteikiamos kasmetinės, tikslinės, prailgintos ir papildomos atostogos.

78. Kasmetinių minimalių atostogų trukmė – dvidešimt darbo dienų.

79. Kasmetinės minimaliosios dvidešimt penkių darbo dienų atostogos suteikiamos:

79.1. darbuotojams iki 18 metų;

79.2. darbuotojams, vieniems auginantiems vaiką iki 14 metų arba neįgalų vaiką iki 18 metų;

79.3. neįgaliesiems;

79.4. kitiems įstatymų nustatytiems asmenims.

75.
Dirbantiems ne visą darbo laiką kasmetinės atostogos netrumpinamos.

81. 
Kasmetinės papildomos atostogos suteikiamos:

81.1. darbuotojams už darbą sąlygomis, neatitinkančiomis normalių darbo sąlygų,

81.2. darbuotojams už ilgalaikį nepertraukiamąjį darbą toje pačioje darbovietėje suteikiamos papildomos atostogos. Papildomų atostogų trukmę, suteikimo sąlygas ir tvarką nustato kolektyvinės sutartys.

81.3. Darbuotojams, auginantiems neįgalų vaiką iki aštuoniolikos metų arba du vaikus iki dvylikos metų, suteikiama viena papildoma poilsio diena per mėnesį (arba sutrumpinamas darbo laikas dviem valandomis per savaitę), o auginantiems tris ir daugiau vaikų iki dvylikos metų, – dvi dienos per mėnesį (arba sutrumpinamas darbo laikas keturiomis valandomis per savaitę), mokant darbuotojui jo vidutinį darbo užmokestį. Darbuotojų, dirbančių ilgesnėmis negu aštuonios darbo valandos pamainomis, prašymu šis papildomas poilsio laikas gali būti sumuojamas kas trys mėnesiai.

81.4. Kasmetinės papildomos atostogos pridedamos prie kasmetinių minimalių atostogų ir gali būti suteikiamos kartu arba atskirai.

82. Darbuotojo pageidavimu kasmetinės atostogos gali būti suteikiamos dalimis. Viena iš kasmetinių atostogų dalių negali būti trumpesnė kaip 10 darbo dienų.

83. Atostogų metu dirbti tiesioginį darbą draudžiama, išskyrus atvejus, kai darbuotojas įstatymų nustatyta tvarka atšaukiamas iš atostogų. Atšaukti iš kasmetinių atostogų leidžiama tik darbuotojo sutikimu.

84. Perkeltos kasmetinės atostogos paprastai suteikiamos tais pačiais darbo metais. Darbuotojo prašymu arba sutikimu nepanaudotų kasmetinių atostogų dalis gali būti perkeliama ir pridedama prie kitų darbo metų kasmetinių atostogų.

85. Darbuotojų reikalavimu nemokamos atostogos suteikiamos:

85.1. darbuotojams, auginantiems vaiką iki 14 metų - iki 14 kalendorinių dienų;

85.2. darbuotojams, auginantiems neįgalų vaiką iki 18 metų – iki 30 kalendorinių dienų;

85.3. moters nėštumo ir gimdymo atostogų metu bei vaiko priežiūros, kol jam sueis treji metai, atostogų metu tėvui jo pageidavimu (motinai - tėvo atostogų vaikui prižiūrėti, kol jam sueis treji metai, metu); šių atostogų bendra trukmė negali viršyti trijų mėnesių;

85.4. neįgaliajam – iki 30 kalendorinių dienų per metus;

85.5. darbuotojui, slaugančiam sergantį šeimos narį – tokiam laikui, kurį rekomenduoja gydymo įstaiga;

85.6. santuokai sudaryti - ne mažiau kaip 3 kalendorinės dienos;

85.7. mirusio šeimos nario laidotuvėms – iki 5 kalendorinių dienų.

86. Nemokamos atostogos dėl kitų priežasčių suteikiamos įstatymuose nustatytais atvejais ir tvarka.

VIII. BENDROSIOS DARBUOTOJŲ PAREIGOS IR TEISĖS

87. Įstaigos darbuotojai privalo:

87.1. dirbti dorai ir sąžiningai, laikytis darbo tvarkos;

87.2. laikytis darbo drausmės (laiku ateiti į darbą ir anksčiau laiko neišeiti iš darbo, laikytis Įstaigoje nustatyto darbo laiko ir poilsio režimo, visą darbo laiką skirti darbui ir kt.); 

87.3. laiku ir tiksliai vykdyti teisėtus Įstaigos direktoriaus ar savo tiesioginio vadovo nurodymus ir pavedimus, darbo normas;

87.4. atlikti pavestus darbus sąžiningai, kvalifikuotai, laiku ir kokybiškai; 

87.5. laikytis technologinės drausmės;

87.6. laikytis mašinų ir mechanizmų eksploatavimo taisyklių;

87.7. tausoti Įstaigos  turtą, efektyviai naudoti ir rūpestingai elgtis su patikėta technika, įranga, įrenginiais, įrankiais, prietaisais, ekonomiškai bei racionaliai naudoti medžiagas, elektros energiją bei kitus materialinius resursus;

87.8. laikytis gaisrinės saugos instrukcijų, elektrosaugos reikalavimų, darbuotojų saugos ir sveikatos instrukcijų reikalavimų, nekenkti kitų dirbančiųjų sveikatai, tausoti savąją;

87.9. laikytis darbuotojų asmens duomenų saugojimo ir lygių galimybių politikos bei informacinių ir komunikacinių technologijų naudojimo bei darbuotojų stebėsenos ir kontrolės darbo vietoje tvarkos;

87.10. nedirbti su techniškai netvarkingomis darbo priemonėmis ir apie gedimus pranešti darbdaviui arba jo įgaliotam asmeniui (tiesioginiam darbo vadovui);

87.11. imtis priemonių, skubiam priežasčių ir sąlygų, trukdančių ar apsunkinančių normalų darbą, pašalinimui, apie įvykį nedelsiant pranešti darbdaviui arba jo įgaliotam asmeniui;

87.12. nedelsiant informuoti darbdavį ir jo įgaliotą asmenį (tiesioginį darbo vadovą) arba apie darbo metu patirtas traumas savo nelaimingo atsitikimo atvejį, jo pasekmes, ūmią profesinę ligą, avariją, katastrofą, kitą darbą ar sveikatą trikdantį incidentą;

87.13. imtis priemonių ir pagal galimybes bei kompetenciją pašalinti priežastis, galinčias sukelti traumas ir apie tai nedelsiant informuoti darbdavį ar jo įgaliotą asmenį;

87.14. pranešti savo tiesioginiam vadovui arba darbdaviui apie darbo vietoje pastebėtus neblaivius bendradarbius;

87.15. kuo skubiau pranešti savo tiesioginiam vadovui, jeigu į darbą neateinama laiku;

87.16. susirgęs tą pačią darbo dieną įspėti savo tiesioginį vadovą. 

87.17. palaikyti švarią ir tvarkingą darbo vietą; baigus darbą, išjungti elektros įrenginius, pastatyti tvarkingai transporto priemones, sutvarkyti darbo vietą.

87.18. laikytis materialinių vertybių ir dokumentų saugojimo tvarkos;

87.19. nesinaudoti ir neleisti naudotis su darbu susijusia informacija kitokia tvarka ir mastu nei nustato įstatymai ir kiti teisės aktai;

87.20. vadovautis šiomis Taisyklėmis;

87.21. laikytis visuotinai priimtų elgesio normų ir tarpusavio santykių reikalavimų, bendrabūvio taisyklių;

87.22. atlyginti dėl darbuotojo kaltės Įstaigai padarytus nuostolius sugadinus ar praradus darbo priemones ar kitas materialines vertybes, spec. aprangą, įstatymų ir kitų teisės aktų numatyta tvarka atsakyti už padarytą žalą.

87.23. saugoti Įstaigos komercines paslaptis;

87.24. nenaudoti, nekopijuoti ir neplatinti darbo vietoje nelegalios kompiuterinės programinės įrangos;

87.25. vykdyti pareigybių aprašymų reikalavimus;

87.26. pranešti įmonės direktoriui apie konfliktines situacijas ar ginčus su bendradarbiais arba klientais;

87.27. bendraujant su klientais ir bendradarbiais laikytis etikos principų;

87.28. pasikeitus asmens duomenims (pavardė, adresas, telefono numeris) per dvi darbo dienas informuoti Įstaigos  administraciją;

87.29. kvalifikacijos kėlimo metu laikytis akademinės drausmės reikalavimų;

87.30. vykdyti kitas pareigas, kurias numato teisės aktai, Įstaigos vidaus ir kiti norminiai dokumentai.

88. Įstaigos darbuotojams draudžiama:

88.1. darbo metu savarankiškai (be darbdavio ar jo įgalioto asmens sutikimo) patikėti ar užleisti savo darbo vietą, darbo priemones, pareigų vykdymą kitam asmeniui;

88.2. atlikti darbus, nesusijusius su darbo pareigų (užduočių) vykdymu;

88.3. tyčia, dėl neatsargumo gadinti, laužyti įmonės inventorių;

88.4. dirbti darbus, kuriuos atlikti nėra įpareigotas, apmokytas;

88.5. darbo metu vartoti alkoholinius gėrimus, narkotines ar toksines medžiagas, o taip pat ateiti į darbą ir (ar) būti darbo vietoje neblaiviems, apsvaigusiems nuo narkotinių ar toksinių medžiagų;

88.6. pakeliui į darbą ar iš darbo vykstant Įstaigos  transporto priemone, vartoti alkoholinius gėrimus, narkotines ar toksines medžiagas;

88.7. rūkyti darbo vietoje (rūkyti leidžiama tik specialiai rūkymui skirtose vietose, pažymėtose ženklu „rūkymo vieta“);

88.8. palikti be priežiūros įjungtus elektrinius šildymo prietaisus;

88.9. kelti konfliktines situacijas, skatinti nepasitikėjimą bendradarbiais, klientais ir vadovais.

89. Įstaigos darbuotojai turi teisę:

89.1. gauti įstatymų ir kitų teisės aktų nustatytą darbo užmokestį;

89.2. tobulinti kvalifikaciją už Įstaigos  lėšas;

89.3. naudotis LR Darbo kodekso ir kitų įstatymų nustatytomis atostogomis;

89.4. naudotis įstatymų ir kitų teisės aktų nustatytomis socialinėmis ir kitomis garantijomis;

89.5. reikalauti, kad darbdavys užtikrintų darbuotojų saugą ir sveikatą, įrengtų kolektyvinės apsaugos priemones, aprūpintų asmeninėmis apsaugos priemonėmis, suteiktų reikalingas darbui priemonės;

89.6. sužinoti iš darbdavio apie jų darbo aplinkoje esančius sveikatai kenksmingus ir (ar) pavojingus veiksnius;

89.7. atsisakyti dirbti, jeigu yra pavojus darbuotojų saugai ir sveikatai, taip pat dirbti tuos darbus, kuriuos saugiai atlikti nėra apmokytas, jei neįrengtos kolektyvinės apsaugos priemonės ar pats neaprūpintas reikiamomis asmeninės apsaugos priemonėmis;

89.8. gauti iš Įstaigos  informaciją, susijusią su jo darbo santykiais;

89.9. kreiptis žodžiu ir raštu į Įstaigos  administraciją darbo sutarties klausimais;

89.10. įgalioti darbuotojų atstovą (atstovus) ar pats tartis su darbdaviu dėl darbuotojų saugos ir sveikatos gerinimo;

89.11. iškilus klausimų dėl saugos ir sveikatos, kreiptis į darbuotojų atstovą, darbo tarybą, darbdavį, įmonės darbuotojų saugos ir sveikatos tarnybą, Valstybinę darbo inspekciją ar kitą valstybės instituciją;

89.12. įstatymų nustatyta tvarka reikalauti, kad būtų atlyginta žala, padaryta sveikatai dėl nesaugių darbo sąlygų.

IX. ĮSTAIGOS PAREIGOS IR TEISĖS

90. Įstaigos privalo:

90.1. laikytis Lietuvos Respublikos darbo įstatymų, darbuotojų saugą ir sveikatą reglamentuojančių bei kitų teisės aktų reikalavimų;

90.2. tinkamai organizuoti darbuotojų darbą ir rūpintis darbuotojų poreikiais;

90.3. suteikti darbuotojui darbo sutartyje nustatytą darbą;

90.4. sudaryti saugias ir nekenksmingas sveikatai darbo sąlygas, tinkamą įrenginių ir technikos būklę, darbo vietų materialinį ir techninį aprūpinimą;

90.5. neleisti tą dieną (pamainą) dirbti ir nemokėti darbo užmokesčio darbuotojui, jeigu jis pasirodė darbe neblaivus, apsvaigęs nuo narkotinių ar toksinių medžiagų;

90.6. aprūpinti darbuotojus reikalingomis darbo priemonėmis, darbo sutartyje sulygtam darbui atlikti (pareigoms vykdyti);

90.7. nustatyta tvarka instruktuoti darbuotojus saugiai dirbti;

90.8. laiku informuoti darbuotojus apie pavojingus, kenksmingus rizikos faktorius darbo vietose, galimą jų poveikį darbuotojų sveikatai;

90.9. įstatymų nustatyta tvarka mokėti darbuotojams sulygtą darbo užmokestį;

90.10. nustatyta tvarka organizuoti privalomą sveikatos patikrinimą, darbo vietų ir darbo aplinkos tyrimus, naudojamų asmeninių ir kolektyvinių saugos priemonių tinkamumą;

90.11. nagrinėti darbuotojų pasiūlymus ir diegti priemones gerinant Įstaigos  darbą.

46. Įstaiga turi teisę:

90.1. reikalauti, kad darbuotojai laikytųsi Lietuvos Respublikos Darbo kodekso, darbo tvarkos taisyklių, darbo bei technologinių procesų ir kitų norminių teisės aktų nustatytų normų;

90.2. leisti įsakymus dėl darbų organizavimo, darbuotojų saugos ir sveikatos;

90.3. tikrinti darbuotojų blaivumo būklę naudojant alkotesterį bei kitas asmens blaivumo būklės nustatymo priemones.

90.4. darbuotojams, pažeidusiems darbo drausmę, darbuotojų saugos ir sveikatos reikalavimus, kuriuos jie privalo vykdyti, skirti drausmines nuobaudas;

90.5. nustatyta tvarka reikalauti iš darbuotojų atlyginti pažeidimu padarytą žalą Įstaigai;

90.6. vertinti ir atestuoti darbuotojus.
X. DARBUOTOJŲ SKATINIMAS
91. Už gerą darbo pareigų vykdymą, našų darbą, ilgalaikį ir nepriekaištingą darbą, taip pat už kitus darbo rezultatus darbdavys gali skatinti darbuotojus:
91.1. pareikšti padėką;

91.2. apdovanoti dovana;

91.3. premijuoti;

91.4. suteikti papildomų atostogų;

91.5. pirmumo teise pasiųsti tobulintis;

91.6. skirti kitus paskatinimus.

92.
 Direktoriaus įsakymu gali būti mokamos premijos valstybinių švenčių proga, asmeninių ir kitų jubiliejų proga, už pasižymėjimą darbe ir kt.

93. Paskatinimai skiriami įsakymais, apie kuriuos informuojami Įstaigos darbuotojai. 

94.
 Darbuotojų skatinimo ir motyvavimo priemonės nustatomos darbuotojų darbo apmokėjimo sistemos apraše.

XI. KITI REIKALAVIMAI DARBO TVARKAI

95 Įvykus nelaimingam atsitikimui darbe, būtina nedelsiant pranešti Įstaigos direktoriui, kreiptis į artimiausią gydymo įstaigą arba iškviesti greitąją medicininę pagalbą ir iki tyrimo pradžios išsaugoti įvykio vietą tokią, kokia buvo nelaimingo atsitikimo metu, jei tai nekelia pavojaus kitų darbuotojų gyvybei. Įvykus nelaimingam atsitikimui pakeliui į darbą arba iš darbo, reikia kuo skubiau pačiam arba per kitus asmenis pranešti Įstaigos direktoriui apie atsitikimą ir jo aplinkybes. 

96. Kilus gaisrui, reikia iškviesti ugniagesius gelbėtojus 112 – bendruoju pagalbos telefonu. Informuoti visus dirbančiuosius apie kilusį gaisrą ir organizuoti jų evakavimą; turimomis pirminėmis gaisro gesinimo priemonėmis gesinti gaisrą, nedelsiant informuoti Įmonės direktorių ar jo įgaliotą asmenį, kilus sveikatos arba gyvybės pavojui, išeiti iš pavojingos zonos, pagal įmonės sudarytą evakuacijos planą; darbuotojas privalo mokėti naudotis pirminėmis gaisro gesinimo priemonėmis. Įvykus avarijai, išeiti iš pavojingos zonos ir nedelsiant informuoti Įmonės direktorių ar jo įgaliotą asmenį. Kilus apiplėšimo grėsmei, visomis pastangomis užtikrinti žmonių, esančių įmonėje, saugumą. Taip pat visomis priemonėmis apsaugoti įmonės turtą .

97. Darbuotojams, kuriems dėl darbo privaloma pasitikrinti sveikatą, už darbo laiką, sugaištą tikrinant sveikatą, Įstaigoje mokamas jų vidutinis darbo užmokestis.

98. Darbo santykiai grindžiami darbuotojų tolerancija vieni kitiems, padorumu ir sąžiningumu. Sąžiningumą ir pagarbą privalo rodyti vieni kitiems darbdavys ir darbuotojai, nepriklausomai nuo jų tarnybinės padėties.

99. Darbuotojas savo pretenzijas darbdaviui gali pareikšti tiesiogiai, kreiptis į darbo tarybą, darbo ginčų komisiją ar teismą.

100. Jei darbuotojas nesutinka su būtinųjų darbo sutarties sąlygų pakeitimu, nušalinimu nuo darbo, atleidimu iš darbo, per vieną mėnesį nuo atitinkamo nurodymo (dokumento) gavimo dienos jis turi teisę kreiptis į teismą.

XII. MATERIALINĖ ATSAKOMYBĖ

101. Materialinė atsakomybė atsiranda dėl pažeidimo, kuriuo įstaigos vadovas ar darbuotojas padaro žalą vienas kitam, neatlikdamas savo darbo pareigų arba netinkamai jas atlikdamas.

102. Materialinė atsakomybė atsiranda, kai yra visos šios sąlygos:

102.1. padaroma žala;

102.2. žala padaroma neteisėta veika;

102.3. yra priežastinis ryšys tarp neteisėtos veikos ir žalos atsiradimo yra pažeidėjo kaltė;

102.4. pažeidėjas ir nukentėjusioji šalis teisės pažeidimo metu buvo susiję darbo santykiais;

102.5. žalos atsiradimas yra susijęs su darbo veikla.

103. Jeigu žalai atsirasti sudarė sąlygas nukentėjusiojo kaltė (sužalojimo ir mirties atvejais – sužalotojo (mirusiojo) asmens didelis neatsargumas), žalos atlyginimas mažinamas atsižvelgiant į kaltės laipsnį arba reikalavimas atlyginti žalą atmetamas.

104. Darbdavio materialinė atsakomybė atsiranda, kai: 

105.1. darbuotojas sužalojamas ar miršta arba suserga profesine liga, jeigu jis nebuvo apdraustas nelaimingų atsitikimų darbe ir profesinių ligų socialiniu draudimu;

105.2. žala padaroma sugadinant, sunaikinant arba prarandant darbuotojo turtą;

105.3. kitokiu būdu pažeidžiant darbuotojo ar kitų asmenų turtinius interesus;

105.4. darbuotojui padaroma neturtinė žala.

106. Darbuotojas privalo atlyginti materialinę žalą, atsiradusią dėl:

106.1. turto netekimo ar jo vertės sumažėjimo, sugadinimo (sužalojimo);

106.2. medžiagų pereikvojimo;

106.3. baudų ir kompensacijų išmokų, kurias darbdavys turėjo sumokėti dėl darbuotojo kaltės;

106.4. išlaidų, susidariusių dėl sugadintų daiktų;

106.5. netinkamo materialinių vertybių saugojimo;

106.6. netinkamos materialinių ar piniginių vertybių apskaitos;

106.7. to, kad nesiimta priemonių užkirsti kelių netinkamai produkcijai gaminti, materialinėms ar piniginėms vertybėms grobti;

106.8. darbo tvarkos taisyklių, pareiginių nuostatų ar kitų instrukcijų pažeidimo.

106.9. Darbuotojas privalo atlyginti visą padarytą žalą, bet ne daugiau kaip jo dvylika vidutinių mėnesinių darbo užmokesčių dydžio (VDU): standartinė riba 3 VDU; žala padaryta dėl didelio neatsargumo - 6 VDU; didesnė riba gali būti nustatoma kolektyvinėje sutartyje, tačiau negali viršyti 12 VDU. 

107. Darbuotojas privalo atlyginti visą padarytą žalą, jei:

107.1. žala padaryta tyčia;

107.2. žala padaryta jo nusikalstama veika, kuri yra konstatuota Baudžiamojo proceso kodekso nustatyta tvarka;

107.3. žala padaryta prarandant įrankius, drabužius, apsaugos priemones, perduotas darbuotojui darbe, taip pat prarandant medžiagas, pusgaminius ar gaminius gamybos procese;

107.4. žala padaryta kitokiu būdu ar kitokiam turtui, kai už ją visiška materialinė atsakomybė nustatyta specialiuose įstatymuose;

107.5. žala padaryta neblaivaus arba apsvaigusio nuo narkotinių ar toksinių medžiagų darbuotojo.

108. Atlygintinos žalos dydį sudaro tiesioginiai nuostoliai bei negautos pajamos.

109. Žala apskaičiuojama atsižvelgiant į turto vertę, atskaičiavus nusidėvėjimą ir natūralų sumažėjimą bei turėtas išlaidas (tiesioginius nuostolius).

110. Atlygintina žala nustatoma tokio dydžio, kurį darbdavys regreso teise įgijo dėl darbuotojo padarytos žalos atlyginimo.

111. Darbo ginčą nagrinėjantis organas gali sumažinti atlygintinos žalos dydį atsižvelgdamas į aplinkybes, lėmusiais žalos atsiradimą, taip pat į atsakovo turtinę padėtį, išskyrus atvejus, kai žala padaroma tyčia.

112. Darbuotojo padaryta ir jo gera valia šalių susitarimu natūra arba pinigais neatlyginta žala, neviršijant jo vidutinio mėnesinio darbo užmokesčio, gali būti išskaitoma iš darbuotojui priklausančio darbo užmokesčio darbdavio rašytiniu nurodymu.

113. Darbdavio nurodymas išieškoti šią žalą gali būti priimamas ne vėliau kaip per tris mėnesius nuo žalos paaiškėjimo dienos.

114. Darbuotojas, nesutikdamas su darbdavio nurodymu, turi teisę kreiptis į darbo ginčus nagrinėjančius organus; kreipimasis į darbo ginčus nagrinėjantį organą sustabdo išieškojimą.

XIII. INCIDENTŲ DARBE TYRIMŲ IR REGISTRAVIMO ĮSTAIGOJRE TVARKA

115. Incidentas tai su darbu susijęs įvykis, dėl kurio darbuotojas nepatiria žalos sveikatai arba dėl patirtos žalos sveikatai nepraranda darbingumo. 

116. Darbuotojai privalo nedelsdami pranešti darbuotojų saugos ir sveikatos specialistui arba direktoriui ne tik apie įvykusį nelaimingą atsitikimą darbe, bet ir apie incidentą darbe. 

117. Pranešti galima žodžiu, telefonu ar el. paštu. Tai gali padaryti pats incidentą patyręs arba incidentą matęs darbuotojas.

118. Įvykus incidentui įmonėje bus užvestas Žurnalas, kuriame bus registruojamas kiekvienas incidentas darbe, nurodant incidento datą, vietą, incidentą patyrusio darbuotojo vardą, pavardę, profesiją, trumpas aplinkybes, priežastis ir panašių incidentų prevencijai numatytos priemonės. 

119. Prieš pradedant tirti incidentą, privaloma pasirūpinti (jei yra būtinybė), kad nukentėjusiajam būtų suteikta pirmoji medicininė pagalba.

120. Vienus incidentus reikia ištirti nuodugniai, o kitus galima tik užregistruoti Žurnale.

121. Incidentus, kurių aplinkybės gali pasikartoti ir sukelti darbuotojų sveikatai sunkius padarinius, reikia nuodugniai ištirti – nustatyti incidento priežastis bei numatyti prevencijos priemones panašiems atvejams išvengti.

122. Mažareikšmius incidentus (kai incidento pasekmė yra sumušimai, mėlynės, odos nutrynimai, įbrėžimai, negilios žaizdos, įsidūrimai, nedideli įsipjovimai, akių užkrėtimai, rakštys ir pan.) būtina registruoti Žurnale monitoringo tikslais. Jei panašūs įvykiai kartosis, darbdavio įgaliotas asmuo informacijos sisteminimo ir analizės (kur, kada, kokios profesijos darbuotojams ir pan. incidentai kartojasi) pagrindu, papildomai įvertinęs rizikos veiksnius, numato prevencijos priemones panašiems incidentams išvengti. Atkreiptinas dėmesys, kad dažnai pasikartojantys smulkūs susižeidimai, netinkamai juos prižiūrint ar gydant (pvz., darbuotojas įsipjovė ranką, žaizdos nedezinfekavo, į žaizdą pakliuvo užkratas) vėliau gali baigtis tragiškai.

123. Įvertinti ir nuspręsti, kurį incidentą reikia ištirti, o kurį pakaktų tik užregistruoti Žurnale, turėtų darbuotojas, atsakingas už darbuotojų saugos ir sveikatos funkcijas įmonėje.

124. Įmonės darbuotojas apie įvykusį incidentą turėtų informuoti darbuotoją, atsakingą už darbuotojų saugos ir sveikatos funkcijas įmonėje, kuris ir atliks (jeigu bus nuspręsta incidentą ištirti) incidento tyrimą.

125. Tokiais atvejais, kai incidento darbe ištyrimas sudėtingas, kai reikalingos specialios žinios, (potencialiai pavojingo įrenginio konstrukcijos lūžimas, statinio dalių griūtis), incidento ištyrimui gali būti sudaroma speciali komisija.

126. Incidento ištyrimo pagrindinis tikslas – išsiaiškinti, kas sukėlė incidentą ir kodėl, dėl kokių priežasčių jis įvyko. Labai svarbu stengtis sužinoti darbuotojų nuomonę. Tiriant incidentus, būtina vadovautis atitinkamais darbuotojų saugos ir sveikatos teisės aktais.

127. Tiriant įvykius darbe, dėl kurių buvo pakenkta darbuotojų sveikatai, nustatyta, kad daugiausia darbuotojų patyrė sužalojimus darbe dėl organizacinių priežasčių arba patiems darbuotojams pažeidus lokalinių teisės aktų reikalavimus. Todėl, aiškinantis incidento aplinkybes, būtina atkreipti dėmesį, ar incidentas įvyko:

127.1. dėl darbuotojo neteisingų veiksmų ir, jeigu taip, išsiaiškinti, kodėl (dėl skubos, nes darbui atlikti suteikta per mažai laiko; dėl nežinojimo, kaip atlikti darbą, nes nebuvo apmokytas, nebuvo instruktuotas, nebuvo supažindintas su įrenginio gamintojo parengta naudojimo instrukcija; dėl patirties stokos, nes darbuotojas neseniai priimtas į darbą; dėl įpročio nepaisyti darbuotojų saugos ir sveikatos lokalinių teisės aktų reikalavimų; dėl darbuotojo neblaivumo ir pan.);

127.2. dėl netvarkingos darbo priemonių būklės (dėl darbo priemonės netinkamos priežiūros: neatliekamos apžiūros arba atliekamos nelaiku, neatliekamo planinio remonto ir pan.);

127.3. Ištirto incidento tyrimo rezultatus reikia įforminti laisvos formos aktu, kuriame būtų nurodytos incidento aplinkybės, priežastys, prevencijos priemonės panašiems įvykiams išvengti, jų įgyvendinimo data ir įrašyti už priemonių įvykdymą atsakingi asmenys. Po vieną surašyto laisvos formos akto egzempliorių turėtų gauti darbuotojas, atsakingas už darbuotojų saugos ir sveikatos funkcijas įmonėje ir nukentėjęs darbuotojas.

128. Būtina numatyti, kaip bus kontroliuojamas prevencijos priemonių įdiegimas. Darbuotojas, atsakingas už darbuotojų saugos ir sveikatos funkcijas įmonėje periodiškai (pvz., kartą per tris mėnesius) turi peržiūrėti Žurnale esančius įrašus, įvertinti ir apibendrinti visų incidentų rezultatus. Darbuotojas, atsakingas už darbuotojų saugos ir sveikatos funkcijas įmonėje, įmonės informaciniuose stenduose ar kitu darbuotojams priimtinu būdu skelbia informaciją apie numatomus svarstyti klausimus ir priimtus sprendimus.
xiv. Įstaigos raštvedyba

Įmonėje gaunamų raštų registravimas ir paskyrimas vykdyti

129. Įstaigoje gauti raštai, kiti dokumentai (toliau-raštai) registruojami. 

130. Juos registruoja vyr. finansininkas.
131. Tik įstaigos užregistruoti raštai laikomi oficialiai gautais.

132. Įstaigos darbuotojai tiesiogiai iš kitų institucijų, įmonių, įstaigų, organizacijų ar fizinių ar kitų asmenų gavę raštus adresuotus administracijai privalo nedelsdami pateikti juos užregistruoti.

133. Įmonei adresuoti elektroniniu paštu, faksu gauti raštai, jeigu jose nurodyti siuntėjo vardas, pavardė, adresas, kuriuo jie pageidauja  gauti atsakymą, telefonas, registruojami bendra tvarka.

134. Įmonėje gauti teismų šaukimai antspauduojami registracijos spaudu, kuriame užrašoma gavimo data, ir nedelsiant pateikiami Įstaigos vadovui.

135. Visi gauti vokai atplėšiami, išskyrus vokus su užrašu “asmeniškai” (jie perduodami adresatui neatplėšti). Jeigu raštą, gautą voke su užrašu “asmeniškai”, adresatas nusprendžia užregistruoti, jį kartu su voku gražina registracijai.

136. Įmonėje gauti raštai patikrinami: ar atsiųsti pagal  nurodytą adresą,ar vokuose yra visi rašte nurodyti priedai. Jei voke trūksta raštų arba jų priedų, apie tai registratorius informuoja siuntėją. Kai Įstaigos adresu gaunamas laiškas, adresuotas ne įmonei, registratorius neatplėštą laišką persiunčia reikiamu adresu.

137. Raštai gali būti registruojami kompiuterinėse laikmenose, kur fiksuojama rašto gavimo data, numeris, pavadinimas, siuntėjas ir kita informacija.

138. Užregistravus raštą, jo pirmajame  lape dedamas registracijos spaudas. Registracijos spaude užrašoma rašto gavimo data, registracijos numeris ir raštas perduodamas  vadovui  susipažinti ir spręsti dėl rašto paskyrimo vykdyti.

139. Paskirdamas raštą vykdyti, direktorius jo pirmajame  lape (tuščioje vietoje - ne ant teksto) užrašo rezoliuciją, kurioje paprastai nurodo kam jis skiriamas.

140. Raštas su vadovo rezoliucija grąžinamas registratoriui. Registratorius žurnale įrašo, kam raštas paskirtas vykdyti, padaroma tiek rašto kopijų, kiek rezoliucijoje nurodyta vykdytojų, ir raštas  atiduodamas vykdytojams. Rašto originalas privalo būti įdedamas į bylą pagal patvirtintą bylų nomenklatūrą.

xv. raštų, sutarčių, kitų dokumentų pasirašymas

141. Įstaigos direktorius pasirašo raštus, siunčiamus kitoms įmonėms, įstaigoms, organizacijoms.

142. Įstaigos direktorius taip pat pasirašo ieškininius pareiškimus, skundus teismams, atsiliepimus teismams, Įstaigos buhalterinės apskaitos ir atskaitomybės dokumentus, prekių, paslaugų, darbų pirkimo sutartis, perdavimo-priėmimo aktus, mokėjimo pavedimus, darbo sutartis, darbo laiko apskaitos žiniaraščius, įgaliojimus, duodamus Įstaigos darbuotojams atstovauti įmonei ir palaikant santykius su trečiaisiais asmenimis, kitus su Įstaigos ūkio tvarkymu  susijusius dokumentus.

143. Nesant įstaigos direktoriui, šiuos raštus, sutartis, kitus dokumentus pasirašo įstaigos direktorių pavaduojantis kitas asmuo.

144. Prieš įstaigos direktoriui pasirašant raštus, sutartis, kitus dokumentus, juos vizuoja raštą, sutartį, kitą dokumentą rengęs darbuotojas.

xvi. ĮMONĖJE PARENGTŲ RAŠTŲ VADOVO ĮSAKYMŲ, ĮGALIOJIMŲ REGISTRAVIMAS, SAUGOJIMAS, SIUNTIMAS

145. Įstaigos siunčiami raštai spausdinami ant Įstaigos blanko, dviem egzemplioriais. Rašto originalas išsiunčiamas adresatui, o antrasis egzempliorius paliekamas įmonėje.

146. Siunčiamame rašte turi būti  nurodyta raštą rengusio darbuotojo vardas, pavardė, telefono numeris. Jeigu siunčiamas atsakymas į  gautą raštą, turi būti nurodyti rašto, į kurį atsakoma, rekvizitai.

147. Siunčiamą raštą registruoja vyr. finansininkas.
148. Ant siunčiamo rašto nerekomenduojama rašyti daugiau kaip keturis adresatus. Jeigu raštų reikia išsiųsti daugiau kaip keturiems adresatams, parengiamas adresatų sąrašas, o kiekviename siunčiamojo rašto egzemplioriuje užrašomas tik vienas adresatas.

149. Įstaigos vadovo įsakymų, išskyrus personalo klausimais, originalai registruojami jų pasirašymo dieną ir saugomi Įstaigos vyr. finansininko.
150. Įstaigos vadovo įsakymai personalo klausimais dėl tarnybinių komandiruočių, registruojami ir saugomi vyr. finansininko, atskirame dokumentų segtuve.
151. Įstaigos direktoriaus pasirašyti įgaliojimai  registruojami ir  jų nuorašai saugomi įstaigos vyr. finansininko.
xVIII. BAIGIAMOSIOS NUOSTATOS

152. Įstaigos darbo tvarkos taisyklės galioja nuo jų patvirtinimo dienos visiems Įstaigos darbuotojams.

153. Taisyklės gali būti keičiamos ir papildomos keičiantis įstatymams, keičiant darbo organizavimo tvarką Įstaigoje, reorganizuojant įmonę. Taisyklės keičiamos ar (ir) papildomos teisės aktų nustatyta tvarka.

154. Su Taisyklėmis ir jų pakeitimais darbuotojai supažindinami pasirašytinai ir privalo vykdyti jų nurodymus.

155. Taisyklės yra lokalinio pobūdžio dokumentas ir taikomas tik Įstaigoje dirbantiems darbuotojams, nepriklausomai nuo jų darbo santykių terminų.

___________________________________

